Juodupėnai
Juodupėnai – kaimas Kretingos rajono savivaldybėje, į vakarus nuo kelio  169  Skuodas–Plungė , 4 km į šiaurės vakarus nuo Salantų, Erlos kairiajame krante. Seniūnaitijos centras. Yra Juodupėnų bendruomenės centro „Juodupėnai“ namai, Salantų pirminės sveikatos priežiūros centro medicinos punktas, Salantų kultūros centro filialas, Kretingos rajono savivaldybės M. Valančiaus viešosios bibliotekos filialas, Juodupėnų tvenkinys, paplūdimys, poilsio namai „Juodupio vila“, kaimo turizmo sodybos „Amber house LT“ ir „Žalioji sodyba“, parduotuvė „Aibė“. Kaimo teritorija apima 850,78 ha dydžio plotą, kuriame 2015 m. registruotos 105 sodybos.